als_Latn dik_Latn sag_Latn
Projekte të Ambasadës Gjermane me qëllim ruajtjen e vlerave kulturore si dhe në fushën e ekonomisë
Këtu dëshërojmë t'Ju paraqesim aktivitete të Ambasadës dhe të instituteve të tjera gjermane. Angazhimi gjerman në Shqipëri është i madh dhe i shumëanshëm sidomos në fushën e kultures dhe asaj të zhvillimit të ekonomisë.
Rinovimi i kopshtit të fëmijëve në Pukë
Prej shumë vitesh Ambasada financon projekte të vogla humanitare në Shqipëri me kërkesë të organizatave zbatuese nga më të ndryshmet. Në këtë kuadër, në vitin 2009 asaj iu kërkua ndihmë për mbështetje nga Shoqata në Dobi të Gruas, e cila shtrin veprimtarinë e saj në rrethin e Pukës, në Veri të Shqipërisë. Kopshtit të fëmijëve „Erjola Lluka“ në Pukë, i cili ndodhej në një gjendje plotësisht të shkatërruar dhe i pajisur keq, do t'i duhej të rinovonte katin e parë dhe të pajisej me sende dhe mobilje të përshtatshme për fëmijë. Ky ishte një projekt i cili i kushtoi Ambasadës 14.500 euro. Vetëm falë këtij financimi, projekti mundi të startojë dhe ndërkohë edhe të përfundojë.
Në datën 3 nëntor 2010, ambasadorja gjermane, zonja Carola Müller-Holtkemper, vizitoi këtë kopsht fëmijësh dhe inauguroi në një atmosferë festive ambjentet e reja, në prani edhe të kryetarit të Bashkisë së Pukës, duke ua dorëzuar ato për përdorim fëmijëve të vegjël.
als_Latn als_Latn als_Latn als_Latn als_Latn